b'\n_START_ARTICLE_\nV\xc3\xa4in\xc3\xb6 Tuukkanen\n_START_PARAGRAPH_\nV\xc3\xa4in\xc3\xb6 Tuukkanen  (9. syyskuuta 1896 Viipuri \xe2\x80\x93 8. tammikuuta 1985 Helsinki) oli suomalainen arkkitehti, joka toimi Helsingin kaupungin asemakaava- ja kaupunkisuunnitteluteht\xc3\xa4viss\xc3\xa4 l\xc3\xa4hes nelj\xc3\xa4kymment\xc3\xa4 vuotta._NEWLINE_V\xc3\xa4in\xc3\xb6 Tuukkasen vanhemmat olivat maalarimestari Vilhelm Tuukkanen ja Maria Sepp\xc3\xa4nen. H\xc3\xa4nen ensimm\xc3\xa4inen puolisonsa vuodesta 1924 oli Airi Eini Elna Pelkonen (k. 1943) ja toinen vuodesta 1947 Ann-Marie Ahlfors. Tuukkanen tuli ylioppilaaksi 1916 ja valmistui arkkitehdiksi Teknillisest\xc3\xa4 korkeakoulusta 1921. Toimittuaan ensin yksityisen suunnittelutoimiston palveluksessa h\xc3\xa4n oli asutushallituksen rakennustoimiston apulaisjohtaja 1924\xe2\x80\x931926 ja johtaja 1929\xe2\x80\x931929, Helsingin kaupungin asemakaavaosaston toimistoarkkitehti 1929\xe2\x80\x931944, apulaisasemakaava-arkkitehti 1944\xe2\x80\x931948, kaupungin asemakaava-arkkitehti 1949\xe2\x80\x931954, asemakaavap\xc3\xa4\xc3\xa4llikk\xc3\xb6 1954\xe2\x80\x931964 ja kaupunkisuunniteluviraston p\xc3\xa4\xc3\xa4llikk\xc3\xb6 vuoteen 1965, jolloin h\xc3\xa4n j\xc3\xa4i el\xc3\xa4kkeelle. Tuukkanen opetti Helsingin yliopistossa rakennusoppia 1924\xe2\x80\x931948 ja toimi Suomen Golfliiton puheenjohtajana.'